**Informácia**

o vybavených interpeláciách poslancov, ktoré boli prednesené

na XXIV. zasadnutí Miestneho zastupiteľstva MČ Košice-Sídlisko KVP dňa 18. 04. 2017

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V súlade s § 14 Rokovacieho poriadku Miestneho zastupiteľstva MČ Košice-Sídlisko KVP boli na XXIV. zasadnutí MieZ dňa 18. 04. 2017 prednesené 2 interpelácie.

**55/2017** poslanec Marián Horenský

Interpelácia v znení:

Z akého dôvodu neboli akceptované závery Komisie kultúry, školstva a športu týkajúce sa návrhu na použitie finančných prostriedkov na šport, schválených v Programovom rozpočte mesta Košice na rok 2017?

**Odpoveď:**

Na základe Vašej interpelácie na XXIV. rokovaní MieZ dňa 18. 04. 2017, týkajúcej sa dôvodu neakceptovania záverov Komisie kultúry, školstva a športu v súvislosti s návrhom na použitie finančných prostriedkov na šport, schválených v Programovom rozpočte mesta Košice na rok 2017 Vám odpovedám nasledovne:

* priorita týkajúca sa korčuliarskeho chodníka v Drocárovom parku bola akceptovaná,
* ďalšie navrhované priority neboli akceptované z dôvodu ich nejednoznačnosti a nejasnosti.

**56/2017** poslanec Marián Horenský

Interpelácia v znení:

Vychádzajúc zo správy kontrolórky o kontrolnej činnosti z 18. 04. 2017, žiadam odpovede

na nasledovné otázky:

1/ Prečo neboli doručené všetky podklady ku kontrole?

2/ Prečo nie sú utvárané priaznivé podmienky pre výkon funkcie kontrolóra MČ?

3/ Z akého dôvodu došlo k zverejňovaniu správ kontrolórky bez jej predchádzajúceho súhlasu?

4/ Z akého dôvodu dochádza k diskriminácii kontrolórky MČ (otázka školenia a neumožnenie zúčastnenia sa školenia kontrolórke)?

**Odpoveď:**

Na Vaše interpelácie prednesené na XXIV. rokovaní Miestneho zastupiteľstva MČ Košice-Sídlisko KVP dňa 18.04.2017, Vám odpovedáme nasledovne.

1. „Prečo neboli doručené všetky podklady ku kontrole ?“

Podklady ku kontrole plnenia uznesení boli doručené ako obvykle, po dohode s pani

kontrolórkou jej boli podklady ešte priebežne dopĺňané.

2. „Prečo nie sú utvárané priaznivé podmienky pre výkon funkcie kontrolóra MČ?“

Mestská časť má za to, že kontrolór má vytvorené priaznivé podmienky pre výkon svojej

funkcie.

3. „Z akého dôvodu došlo k zverejňovaniu správ kontrolórky bez jej predchádzajúceho súhlasu?“

Zákon SNR č. 369/1990 Zb. o obecnom zriadení neupravuje problematiku zverejňovania

správ o výsledku kontrolnej činnosti hlavného kontrolóra. V kontexte vyššie uvedeného

máme za to, že MČ nepotrebuje predchádzajúci súhlas hlavnej kontrolórky na

zverejnenie správ o   výsledku kontrolnej činnosti, ktoré už boli predložené miestnemu zastupiteľstvu.

Samozrejme MČ si je vedomá povinností vyplývajúcich zo zákona o ochrane osobných

údajov a  práv fyzických osôb na ochranu osobných údajov v súvislosti so zverejňovaním správ o výsledku kontrolnej činnosti hlavného kontrolóra.

MČ pristúpila k zverejňovaniu správ o kontrolnej činnosti, ako jedného z krokov

prijatých MČ, s cieľom zvýšiť transparentnosť MČ v dôsledku hodnotenia Transparency International Slovensko.

4. „Z akého dôvodu dochádza k diskriminácii kontrolórky MČ (otázka školenia

a neumožnenie zúčastnenia sa školenia kontrolórke)?“

Mestská časť má za to, že nedochádza k  diskriminácii, pokiaľ ide o účasť

zamestnancov na školeniach.

Spracovali:

Ing. Jana Timková, prednostka

JUDr. Balážová v spolupráci

s oddeleniami a referátmi MÚ

V Košiciach, dňa 19. júna 2017